Гэтыя схемы змяшчаюцца ў табліцу на дошку. Схема-апора дапамагае дзецям усвядоміць, асэнсаваць усё, што адбываецца на ўроку, выдзеліць галоўнае, растлумачыць, даказаць свае дзеянні. Забытае правіла можна прачытаць па схеме. Чытаем схемы хорам, у парах, індывідуальна. Чытаем сёння, заўтра, тыдзень, а потым ужо і чытаць не трэба – правіла запомнілася. У табліцы на дошцы паступова знікаюць белыя плямы. У канцы вывучэння тэмы, раздзела – гэта маляўніча аформленая апора. Так развіваецца ўменне бачыць вялікую тэму ў цэласным выглядзе.